S-1928/2020

Mál þetta, sem dómtekið var í dag, var höfðað með ákæru, útgefinni af lögreglustjóranum á höfuðborgarsvæðinu 17. mars 2020, á hendur:

„R-kk-þgf Þ-kk-þgf B-kk-þgf, [...] fyrir eftirtalin umferðarlagabrot, með því að hafa:

1. Þriðjudaginn 6. ágúst 2019 ekið bifreiðinni [...] sviptur ökuréttindum og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 210 ng/ml og MDMA 80 ng/ml) vestur Norðurfell að bifreiðastæði við Æsufell í Reykjavík, þar sem lögregla stöðvaði aksturinn.

[...]

Telst brot þetta varða við 1., sbr. 2. mgr. 48. gr., 1., sbr. 2. mgr. 50. gr., og 1. mgr. 58. gr., sbr. 1. mgr. 95. gr. umferðarlaga nr. 77/2019.

2. Fimmtudaginn 5. september 2019 ekið bifreiðinni [...]sviptur ökuréttindum óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 350 ng/ml) um bifreiðastæði við Smáratorg að bifreiðastæði við Arion banka, Smáratorgi 3, Kópavogi þar sem lögregla stöðvaði aksturinn.

[...]

Telst brot þetta varða við 1., sbr. 2. mgr. 48. gr., 1., sbr. 2. mgr. 50. gr., og 1. mgr. 58. gr., sbr. 1. mgr. 95. gr. umferðarlaga nr. 77/2019.

3. Aðfaranótt mánudagsins 16. september 2019 ekið bifreiðinni [...] sviptur ökuréttindum og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 980 ng/ml og kókaín 40 ng/ml) frá Bæjarhálsi, inn Hraunbæ að bifreiðastæði við Hraunbæ [...]í Reykjavík, þar sem lögregla stöðvaði aksturinn.

[...]

Telst brot þetta varða við 1., sbr. 2. mgr. 48. gr., 1., sbr. 2. mgr. 50. gr., og 1. mgr. 58. gr., sbr. 1. mgr. 95. gr. umferðarlaga nr. 77/2019.

4. Aðfaranótt sunnudagsins 29. september 2019 ekið bifreiðinni [...] sviptur ökuréttindum og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 225 ng/ml) yfir gatnamót við Lönguhlíð að Háteigsvegi [...]í Reykjavík, þar sem lögregla stöðvaði aksturinn.

[...]

Telst brot þetta varða við 1., sbr. 2. mgr. 48. gr., 1., sbr. 2. mgr. 50. gr., og 1. mgr. 58. gr., sbr. 1. mgr. 95. gr. umferðarlaga nr. 77/2019.

5. Fimmtudaginn 20. júní 2019 ekið bifreiðinni[...]sviptur ökuréttindum og án þess að hafa öryggisbelti spennt inn á bifreiðastæði til móts við [...] í Reykjavík og með því að hafa í sama skipti haft í vörslum sínum 0,40 gaf ecstacy sem fundust við leit á ákærða í fangageymslum lögreglu, Hverfisgötu 113, Reykjavík.

[...]

Telst brot þetta varða við 1. mgr. 58. gr. og 1. mgr. 77. gr., sbr. 1. mgr. 94. gr. og 1. mgr. 95. gr. umferðarlaga nr. 77/2019 og 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

6. Fyrir ávana- og fíkniefnalagabrot með því að hafa þriðjudaginn 2. apríl 2019 haft í vörslum sínum á heimili sínu að [...], Reykjavík, 2,73 gaf amfetamíni sem lögregla fann við leit í íbúðinni.

[...]

Telst brot þetta varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

7. Fyrir vopnalagabrot með því að hafa laugardaginn 7. september 2019 haft í vörslum sínum rafmagnsvopn við [...]í Reykjavík.

[...]

Telst brot þetta varða við 1. mgr. 30. gr., sbr. 1. mgr. 36. gr. vopnalaga nr. 16/1998.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019. Þá er krafist upptöku á 2,73 gaf amfetamíni og 0,40 gaf ecstacy sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018. Þá er krafist upptöku á rafmagnsvopni, sbr. 1. mgr. 37. gr. vopnalaga nr. 16/1998.“

Við þingfestingu málsins féll ákæruvaldið frá sakargiftum samkvæmt ákærulið nr. 7, auk upptökukröfu í ákæru er vísar til 1. mgr. 37. gr. vopnalaga nr. 16/1998.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur [...] 1980. Samkvæmt framlögðu sakavottorði, dagsettu 12. mars 2020, gekkst ákærði undir sekt samkvæmt lögreglustjórasátt 7. október 2016 fyrir akstur undir áhrifum ávana- og fíkniefna og fyrir vopnalagabrot. Með dómi Héraðsdóms Reykjavíkur 9. desember 2016 var ákærða gerður hegningarauki við framangreinda lögreglustjórasátt, er hann var dæmdur til sektargreiðslu fyrir akstur undir áhrifum ávana- og fíkniefna. Ákærði gekkst aftur undir sekt samkvæmt lögreglustjórasátt 13. mars 2017, en þá fyrir akstur sviptur ökuréttindum. Ákærði gekkst undir viðurlagaákvörðun Héraðsdóms Reykjavíkur 5. september 2018 fyrir akstur undir áhrifum ávana- og fíkniefna, akstur sviptur ökuréttindum og fíkniefnalagabrot. Nú síðast var ákærði dæmdur í 120 daga fangelsi fyrir akstur undir áhrifum ávana- og fíkniefna og akstur sviptur ökuréttindum með dómi Héraðsdóms Reykjavíkur 19. september 2019. V ar hann þá jafnframt sviptur ökuréttindum ævilangt, en sú svipting tók gildi 8. janúar 2020.

Brot þau sem ákærði er nú sakfelldur fyrir voru, að frátöldu því sem tilgreint er í 4. tölulið ákæru, drýgð fyrir uppkvaðningu síðastgreinds dóms og verður honum því gerður hegningarauki vegna þeirra nú, sbr. 78. gr. almennra hegningarlaga nr. 19/1940.

Við ákvörðun refsingar vegna brots ákærða samkvæmt 4. tölulið í ákæruverður við það að miða að ákærða sé nú í fjórða sinn gerð refsing hvoru tveggja fyrir akstur undir áhrifum ávana- og fíkniefna og fyrir akstur sviptur ökuréttindum, allt innan ítrekunartíma í skilningi 71. gr. almennra hegningarlaga. Til refsilækkunar horfir greið játning ákærða á sakargiftum í málinu.

Með hliðsjón af sakarefni málsins, dómvenju og 77. gr. almennra hegningarlaga þykir refsing ákærða hæfilega ákveðin fangelsi í 6 mánuði.

Með vísan til lagaákvæða í ákæru er áréttuð ævilöng ökuréttarsvipting ákærða.

Með vísan til lagaákvæða í ákæru sæti ákærði upptöku á 2,73 grömmum af amfetamíni og 0,40 grömmum af ecstacy, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, S-kk-ef F-kk-ef lögmanns, 91.760 krónur, að meðtöldum virðisaukaskatti, og 520.782 krónur í annan sakarkostnað.

Af hálfu ákæruvaldsins flutti málið E-kvk-nf H-kvk-nf aðstoðarsaksóknari fyrir H-kvk-þf S-kvk-þf P-kvk-þf aðstoðarsaksóknara.

B-kvk-nf V-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, R-kk-nf Þ-kk-nf B-kk-nf, sæti fangelsi í 6 mánuði.

Áréttuð er ævilöng ökuréttarsvipting ákærða.

Ákærði sæti upptöku á 2,73 grömmum af amfetamíni og 0,40 grömmum af ecstacy.

Ákærði greiði málsvarnarþóknun skipaðs verjanda síns, S-kk-ef F-kk-ef lögmanns, 91.760 krónur og 520.782 krónur í annan sakarkostnað.

B-kvk-nf V-kvk-nf